recursal/SuperWikiNEXT-32B huggingface dataset:
Monte Cimone

|  |  |
| --- | --- |
| Sijainti | 
 Italia |
| Vuoristo | 
Appennino tosco-emiliano (d)View and modify data on Wikidata  |
| Korkeus merenpinnasta | 
2 165 m |
| Prominenssi | 
1 577 mView and modify data on Wikidata  |
| Suojelualueet | 
Monte Cimone, Libro Aperto, Lago di Pratignano (d) (käännä suomeksi), Parco regionale dell'Alto Appennino Modenese (d) (käännä suomeksi)View and modify data on Wikidata  |

Kartta

|  |  |
| --- | --- |
| Koordinaatit | 
44° 11′ 38″ P, 10° 42′ 05″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Monte Cimone** on vuori Italiassa Emilia-Romagnan alueella. Vuori on 2 165 metriä korkea ja se kuuluu Apenniinien vuoristoon. Se sijaitsee Modenan maakunnassa neljän kunnan alueella, jotka ovat Fiumalbo, Sestola, Fanano ja Riolunato. Kylmän sodan aikaan vuorelle pääsy oli kielletty, koska sen sisään on louhittu sotilaallisia kohteita. Nykyään Monte Cimone on Emilia-Romagnan suosituin talviurheilukeskus.

Lähteet
-------

1. ↑   Sestolan kunnan kotisivut

CommonsCommons
Wikimedia Commonsissa on kuvia tai muita tiedostoja aiheesta **Monte Cimone**.
Miton kapinan samuraita sonnō jōi -bannerin kanssa.
**Sonnō jōi** (jap. 尊皇攘夷, "kunnioita keisaria ja karkota barbaarit") oli japanilainen, uuskungfutselaisuudesta alkunsa saanut poliittinen filosofia ja liike. Siitä tuli huomattava tunnuslause 1850- ja 1860-luvuilla Tokugawa-bakufua kaatavassa liikkeessä. 

Tunnuslauseen alkuperä on Kiinassa, kevättä ja syksyä -kauden fraasissa *zūnwáng rǎngyí* (kiin. 尊王攘夷). Zhou-dynastia menetti hallinnan feodaalivaltioistaan ja ulkomaiden hyökkäykset olivat yleisiä. Qí-valtion Qí Huán Gōng käytti fraasia saadakseen muiden feodaalivaltioiden johtajat kunnioittamaan Zhou-hovia, vaikka käytännössä hänen tarkoituksenaan olikin saada ne omaan hallintaansa. Japanissa sen alkuperä voidaan jäljittää 1600-luvun kungfutselaisten oppineiden, Yamazaki Ansain ja Yamaga Sokōn töihin. He kirjoittivat Japanin keisarihuoneen pyhyydestä ja ylivoimaisuudesta muihin maihin verrattuna. Heidän ideoitaan jalosti kokugaku-oppinut Motoori Norinaga. Mitogaku-oppinut Aizawa Seishisai toi tunnuslauseen moderniin japanin kieleen teoksessaan *Shinron* vuonna 1825. Siinä *sonnō* tarkoitti Tokugawa-bakufun keisaria kohtaan osoittamaa kunnioitusta ja *jōi* kristinuskon kieltoa.

Kun yhä suurempi määrä ulkomaisia laivoja vieraili Japanin vesillä 1800-luvun alussa, maan harjoittama eristäytymispolitiikka tuli kyseenalaiseksi. Tunnuslauseen *jōi*-osa muuttuikin reaktioksi Kanagawan sopimukseen, jossa Japani pakotettiin avautumaan ulkomaankaupalle vuonna 1853. Se, että bakufu oli kyvytön toimimaan ulkomaalaisia vastaan keisarillisen hovin toiveista huolimatta, osoitti Yoshida Shōinille ja muille Tokugawoja vastustaville, että filosofian *sonnō*-osa ei toteutunut ja että bakufu täytyi korvata hallinnolla, joka kykenisi paremmin toimimaan keisarille uskollisesti. Tunnuslause omaksuttiin kapinallisten Chōshūn ja Satsuman alueiden taisteluhuudoksi, ja keisarillinen hovi odotetusti suhtautui liikkeeseen myönteisesti. On tärkeää huomata, että retoriikasta huolimatta slogan ei koskaan ollut osa hallituksen eikä edes kapinallisten politiikkaa; erityisesti Satsumalla oli hyvin läheiset suhteet länsivaltoihin, joilta se osti aseita, ammuksia, laivoja ja muuta teknologiaa.

Kun Tokugawa-bakufu oli kaatunut ja keisari Meiji nostettu symbolisesti valtaan Meiji-restauraatiossa, tunnuslause jätettiin kaikessa hiljaisuudessa pois käytöstä. Se korvattiin sloganilla *fukoku kyōhei*, "rikas maa ja vahva armeija".

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Sonnō jōi
Wikibooks 
Wikikirjastossa on aihe: **Benoni-puolustus**. 

Wikibooks 
Wikikirjastossa on aihe: **Vanha Benoni-puolustus**. 

*Tässä artikkelissa käytetään algebrallista merkintätapaa kuvailemaan shakkisiirtoja.*

**Benoni-puolustus** on shakkiavaus, joka alkaa tyypillisesti:

`1.d4 Rf6 2.c4 c5 3.d5`
Benoni-avauksen nimesi Aaron Reinganum vuonna 1825. "Benoni" on hepreankielinen sana, joka on peräisin Vanhasta testamentista (1.Moos. 35:18) ja tarkoittaa "surun poikaa". Benoni on myös kaupunki Etelä-Afrikassa.

Muunnelmat
----------

Benoni-puolustus
 `3. d5`  *siirtoa edeltävä koodi on (A56)*
 `3...b5`  *siirto estää Benkö-gambiitin; (A57-A59)*
 `3...e6` *(A60)*
 `3...e6 4.Rc3 exd5 5.cxd5 d6 6.Rf3 g6` *(A61)*
Fianchetto-muunnelma
Fianchetto- eli sivustointimuunnelmat ovat alla esitetyn ECO-koodia A61 vastaavan aseman suoria jatkoja.

1.d4 Rf6 2.c4 c5 3.d5 e6 4.Rc3 exd5 5.cxd5 d6 6.Rf3 g6

`7.g3 Lg7 8.Lg2 0-0` *(A62)*
`7.g3 Lg7 8.Lg2 0-0 9.0-0 Rbd7` *(A63)*
`7.g3 Lg7 8.Lg2 0-0 9.0-0 Rbd7 10.Rd2 a6 11.a4 Te8` *(A64)*
Moderni Benoni
Moderni Benoni poikkeaa edellä esitellyistä peleistä (A61-A64) kuudennessa siirtoparissa, jossa valkea siirtää 6.Rf3 asemasta 6.e4. Seuraavassa kuvassa on tätä tilannetta eli ECO-koodia A65 vastaava asema.

1.d4 Rf6 2.c4 c5 3.d5 e6 4.Rc3 exd5 5.cxd5 d6 6.e4

`6.e4` *(A65)*
`6.e4 g6 7.f4` *(A66)*
Taimanov-muunnelma
Taimanov-muunnelma on ECO-koodia A66 vastaavan Modernin Benonin suora jatko. Seuraavassa kuvassa on tätä eli ECO-koodia A67 vastaava asema.

1.d4 Rf6 2.c4 c5 3.d5 e6 4.Rc3 exd5 5.cxd5 d6 6.e4 g6 7.f4 Lg7 8.Lb5+

`7...Lg7 8.Lb5+`  *(A67)*
Nelisotilashyökkäys
Valkoinen siirtää kahdeksannessa siirtoparissa Taimanov-muunnelmasta poiketen 8.Rf3 ja musta vastaa siihen linnoittautumalla. Seuraavassa kuvassa on tätä tilannetta eli ECO-koodia A68 vastaava asema.

1.d4 Rf6 2.c4 c5 3.d5 e6 4.Rc3 exd5 5.cxd5 d6 6.e4 g6 7.f4 Lg7 8.Rf3 0-0

`8.Rf3 0-0` *(A68)*
`8.Rf3 0-0 9.Le2 Te8` *(A69code>)*
Klassinen Benoni
Valkea siirtää tässä avauksessa ECO-koodia A66 vastaavasta Modernista Benonista poiketen seitsemännessä siirtoparissa 7.f4 asemasta 7.Rf3. Seuraavassa kuvassa on tätä tilannetta eli ECO-koodia A70 vastaava asema.

1.d4 Rf6 2.c4 c5 3.d5 e6 4.Rc3 exd5 5.cxd5 d6 6.e4 g6 7.Rf3

`7...Lg7 8.Lg5` *(A71)*
`7...Lg7 8.Le2 0-0` *(A72)*
`7...Lg7 8.Le2 0-0 9.0-0` *(A73)*
`7...Lg7 8.Le2 0-0 9.0-0 a6` *(A74)*
`7...Lg7 8.Le2 0-0 9.0-0 a6 10.a4 Lg4` *(A75)*
`7...Lg7 8.Le2 0-0 9.0-0 Te8` *(A76)*
`7...Lg7 8.Le2 0-0 9.0-0 Te8 10.Rd2` *(A77)*
`7...Lg7 8.Le2 0-0 9.0-0 Te8 10.Rd2 Ra6` *(A78)*
`7...Lg7 8.Le2 0-0 9.0-0 Te8 10.Rd2 Ra6 11.f3` *(A79)*
Vanha Benoni-puolustus
Vanha Benoni-puolustus poikkeaa muista Benoni-puolustuksista jo ensimmäisessä siirtoparissa, jossa musta tekee c5-siirron heti ensimmäisenä siirtonaan. Tätä tilannetta eli ECO-koodia A43 vastaava asema on esitetty seuraavassa kuvassa.

1.d4 c5

`1.d4 c5` *(A43)*
`1.d4 c5 2.d5 e5` *(A44)*

Aiheesta muualla
----------------

* Benoni-puolustus A56 (englanniksi)
Tektronix 4051:n mainos huhtikuulta 1976.
**Tektronix 4050** on sarja Tektronixin valmistamia grafiikkatyöasemia. Sarjaan kuuluvat mallit 4051, 4052 ja 4054.

4051 julkaistiin vuonna 1976. Tietokoneessa oli Motorola 6800 -prosessori, DC300 nauha-asema ja se käytti "tallennusputkeksi" kutsuttua näyttötekniikkaa (Direct View Storage Tube). Tietokoneessa oli BASIC-tuki ja Tektronix julkaisi sille ohjelmia ROM-moduuleilla.
4052 ja 4052 käyttivät AMD Am2901 *bit-slice* -prosessoria Motorolan prosessorin sijaan.

Lähteet
-------

1. 1 2 3 4 5  4051/2/4 Graphic Desktop Systems *vintagetek.org*. Viitattu 27.6.2022. (englanniksi)
2. ↑  DVST Graphic Terminals *vintagetek.org*. Viitattu 21.10.2021. (englanniksi)

Aiheesta muualla
----------------

* Introduction to the Tektronix 4051: Part 1 (Introduction and Quick Sample Programs) (YouTube) (englanniksi)
* Dokumentaatiota BitSavers.org-palvelussa (englanniksi)
* The Tektronix 4052 System (englanniksi)
* The Best of Creative Computing Volume 2 (published 1977) (englanniksi)
**Thanasis Kokkinakis** (kreik. Θανάσης Κοκκινάκης; s. 10. huhtikuuta 1996 Adelaide) on australialainen tennispelaaja. Hän aloitti ammattilaisuransa vuonna 2013. 196 senttimetriä pitkä ja 80 kilogrammaa painava Kokkinakis on oikeakätinen. Hänen vanhempansa ovat kotoisin Kreikasta, josta hänen nimensäkin on peräisin. Kokkinasin valmentaja on Todd Langman.

Kokkinakisin paras sijoitus ATP-rankinglistalla kaksinpelissä on 69. sija, jolla hän oli kesäkuussa ja heinäkuussa 2015. Australian avoimissa Kokkinakis on parhaimmillaan päässyt toiselle kierrokselle vuosina 2014 ja 2015 sekä Ranskan avoimissa kolmannelle kierrokselle vuonna 2015. 

Nelinpelissä Kokkinakis on ollut parhaimmillaan maailmanlistan sijalla 137 heinäkuussa 2015. Paras vuosi hänellä oli 2015, jolloin hän osallistui kolmeen Grand Slamiin ja pääsi Wimbledonissa kolmannelle kierrokselle häviten turnauksen voittaneelle parille.

Lähteet
-------

*

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Thanasi Kokkinakis**.
* Thanasi Kokkinakis ATP:n sivuilla (englanniksi)
* Thanasi Kokkinakis ITF:n sivuilla (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Mark Patton** (s. 13. helmikuuta 1964 Kansas City) on yhdysvaltalainen näyttelijä.

Ura
---

Patton kasvoi ja opiskeli Missourissa, kunnes muutti New York Cityyn valmistelemaan näyttelijän uraansa. Vuonna 1982 hän näytteli teatteriesityksissä, jolloin hän jatkoi siitä näyttelemään elokuvissa ja televisiosarjoissa. Patton tuli tunnetuksi elokuvista *Painajainen Elm Streetillä 2 - Freddyn kosto* ja *Anna to the Infinite Power*. Tämän jälkeen hän on näytellyt kahdessa televisiosarjoissa, jotka ovat *General Hospital* ja *Hotel*.

Lähteet
-------

1. ↑  Jase Peeples: Halloween Flashback: A Nightmare in Hollywood Couldn't Kill Mark Patton HIVPlusMag. Viitattu 2.7.2016.

Aiheesta muualla
----------------

* Mark Patton Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Yhdysvallat
* Alankomaat

 |
|  |
| Muut | 
* SNAC

 |

 |
**Artie Benny Borg** (s. 13. marraskuuta 1945 Göteborg) on ruotsalaissyntyinen norjalainen laulaja. Borg muutti Norjaan vuonna 1969. Borg tunnetaan yhteistyöstään Dizzie Tunes -yhtyeen ja Grethe Kauslandin kanssa. Borg voitti Kauslandin kanssa Melodi Grand Prix'n 1972 kappaleella "Småting" ja duo valikoitui näin Norjan edustajaksi saman vuoden Eurovision laulukilpailuun. Kansainvälisessä Eurovision laulukilpailussa duo sijoittui 14:nneksi 18 kilpailijan joukosta. Borg osallistui Melodi Grand Prix'in myös vuonna 1975 kappaleella "En enkel sang", joka sijoittui kilpailussa kolmanneksi.

Borgin suurimpia hittejä Norjassa ovat olleet "Balladen om Morgan Kane" (1972) ja "Legenden om Metzgar" (1973). Borgille myönnettiin parhaan miesartistin Spellemannprisen-palkinto vuonna 1973.

Borg oli naimisissa laulaja Kirsti Sparboen kanssa vuosina 1972–1978.

Diskografia
-----------

### Albumit

* *Mine Låter På Min Måte* (1974)
* *Mina Låtar På Mitt Sätt* (1976)
* *Tur -Retur* (1978)
* *The Nashville Collection* (1979)
* *Benny Borg Synger Elvis* (1980)
* *Idag* (1993)
* *Den Største Reisen* (2016)

Lähteet
-------

* Benny Borg *snl.no*. Viitattu 26.11.2022.

### Viitteet

1. ↑  Norway: Melodi Grand Prix 1972 *eurovisionworld.com*. Viitattu 26.11.2022.
2. ↑  Edinburgh 1972 *eurovision.tv*. Viitattu 26.11.2022.
3. ↑  Norway: Melodi Grand Prix 1975 *eurovisionworld.com*. Viitattu 26.11.2022.
4. ↑


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Suomi (KANTO)
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Thanesar** tai **Kurukshetra** on kaupunki Intian Haryanan osavaltiossa. Se on tärkeä hindulainen pyhiinvaelluspaikka. Kaupungin asukasluku vuonna 2011 oli 155 152.

Maantiede
---------

600-luvun hallitsija Harshan kautisia Harsh Ka Tilan raunioita.
Thanesar sijaitsee Intian Haryana osavaltion koillisosassa Kurukshetran piirikunnassa. Kaupunki on Saraswatijoen varrella noin 32 kilometriä Karnalin kaupungista pohjoiseen.

Historia
--------

Chilli Jalalin hauta.
Thanesarin historiallinen nimi on Kurukshetra. Paikka tunnetaan hyvin vanhana indoarjalaisena asutuksena. Se liitetään *Mahabharatassa* esiintyviin legendoihin ja mainitaan *Bhagavad Gitan* ensimmäisessä säkeessä. Sen mainitsee myös kiinalainen tutkimusmatkailija Xuanzang. Kaupunki tunnettiin hindulaisesta temppelistä, jossa säilytettiin pronssista idolia. 600-luvulla kaupunki oli kuningas Harshan pääkaupunki.

Mahmud Ghaznilainen ryösti kaupungin sotaretkellään Intiaan vuosina 1014–1015 ja vei mukanaan sen kuuluisan pronssi-idolin. Ghaznavidit hallitsivat kaupunkia vuosiin 1043–1044, jolloin heidät kukisti hindulaisten hallitsijoiden liittouma. Hinduvaltaa kesti vuoteen 1192, jolloin alueen valtasivat islamilaiset ghuridit. Ghurideja seurasi puolestaan Delhin sulttaanikunta. Islamilaisetkin hallitsijat säilyttivät vanhan hindulaisen pyhätön, joka oli tärkeä pyhiinvaelluspaikka. Islamilaisia historiallisia kohteita kaupungissa ovat esimerkiksi sen linnoitus ja šeikki Chilli Jalalin hauta.

Kulttuuri
---------

Brahma Sarovarin allas.
Thanesar on tärkeä hindulainen pyhiinvaelluspaikka. Auringonpimennyksien aikaan kaupungin vesialtaille saapuu miljoonia pyhiinvaeltajia. Ympäröivällä seudulla on 350 pyhiinvaelluspaikkaa.

Väestö
------

Thanesarin asukasluku oli Intian vuoden 2011 väestönlaskennan mukaan 155 152. Asukkaista hinduja oli 91,94 %, sikhejä 6,51 % ja muslimeja 1,08 %. Lukutaitoisuus oli 89,04 %.

Lähteet
-------

1. 1 2 3 4 5  Kurukshetra Encyclopaedia Britannica. Viitattu 28.9.2022. (englanniksi)
2. 1 2  Thanesar City Population 2011 - 2022 *Census 2011*. Census Organization of India. Viitattu 28.9.2022.
3. 1 2 3  P. J. Bearman, TH. Bianquis, C. E. Bosworth, E. van Donzel ja W. P. Heinrichs: *The Encyclopaedia of Islam - New Edition*, s. 441-442. Volume T-U. Koninklijke Brill, Leiden, 2000. ISBN 9004112111. (englanniksi)
*Tämä artikkeli kertoo Norjan laivaston Draug-luokan hävittäjästä. River-luokan fregatista on artikkeli KNM Troll (F314)*

**KNM Troll** oli Norjan laivaston toisessa maailmansodassa palvellut Draug-luokan hävittäjä, joka osallistui Norjan puolustukseen Saksan hyökättyä maahan toukokuussa 1940.

Valmistus
---------

*Pääartikkeli: Draug-luokka (hävittäjä)*
Alus tilattiin Hortenin laivastontelakalta, missä köli laskettiin telakkanumerolla 104. Alus laskettiin vesille 7. heinäkuuta 1910 ja otettiin palvelukseen 13. maaliskuuta 1912.

Palvelus
--------

*Troll* oli 9. huhtikuuta 1940 Måløyssä 2. meripuolustusalueen 1. hävittäjäviirikön mukana. Saksan aloitettua hyökkäyksensä alus oli Sognevuonossa päällikkönään J. Dahlin. Vuonossa olleiden joukkojen aloitettua antautumisen 1. toukokuuta alus sai määräyksen purjehtia Britteinsaarille, mutta hiilen puutteen ja miehistövajeen vuoksi se ei kyennyt lähtemään. Alus laski lippunsa 4. toukokuuta Florøssä, minkä jälkeen miehistö poistui alukselta. Saksalaiset miehittivät hylätyn aluksen 18. toukokuuta.

Alus muutettiin huoltoproomuksi poistamalla sen kansirakenteet, mutta se säilytti alkuperäisen nimensä. Se palveli vuodesta 1941 alkaen uudessa tehtävässään Laksevågin telakalla lähellä Bergeniä, kunnes se palautettiin Norjan laivastolle 1945.

Alus todettiin liian huonokuntoiseksi, jotta sen palvelukseen palauttaminen olisi järkevää. Se myytiin romutettavaksi 1949.

Lähteet
-------

* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Abelsen, Frank: *Marinens Fartøyer 1939-1945 og Deres Skjebne - Norwegian Naval Ships 1939–1945*. Oslo: Sten Stenersen og Bjørn Olsen, 1986. ISBN 82-7046-050-8. (norjaksi)/(englanniksi)

### Viitteet

1. 1 2  Abelsen, Frank s. 28

*Draug*-luokan hävittäjät

|  |
| --- |
| *KNM Draug* - *KNM Troll* - *KNM Garm* |
| Edeltäjä: *KNM Valkyrjen* – Seuraaja: *Sleipner*-luokka |
**Coimbatoren pommi-isku** oli terroriteko Intiassa Tamil Nadun osavaltiossa vuonna 1998. Kaksitoista räjähdystä eri puolilla kaupunkia surmasivat 58 henkeä ja yli 200 loukkaantui. Iskut tehtiin 14. helmikuuta 1998 lähellä paikkaa, jossa Bharatiya Janata Party (BJP)-puolueen puheenjohtajan LK Advanin piti pitää puhe. Advanin lento oli kuitenkin myöhässä eikä hän ollut räjähdyspaikan lähellä.

Tutkijoiden mukaan Advanin surmaaniseksi perustettiin salaliitto, koska näin ajateltiin kostettavan kaupungissa edellisenä vuonna surmattujen muslimimiesten kuolema.

Kaikkiaan 166 henkeä syytettiin osallisuudesta tekoon. Näistä kahdeksan vapautettiin ja 158 tuomittiin eripituisiin vankeusrangaistuksiin. Oikeudenkäynnit kestivät 9 vuotta. Ankarimman tuomion sai kielletyn Al Umma-nimisen radikaalin muslimiryhmän johtaja SA Basha, jota pidettiin iskujen suunnittelijana. Sen sijaan toinen tunnettu syytetty, puoluejohtaja Abdul Nasser Madani, vapautettiin syytteistä.

Lähteet
-------

1. 1 2  35 convicts sentenced in Coimbatore blast case  2007. One India. Viitattu 19.6.2013.
2. 1 2 3  Convictions over 1998 India bombs BBC. Viitattu 19.6.2013.
Col d'Aubisque
Hôtel des Crêtes Blanches, joka rakennettiin 1950-luvulla korkealle vuorenhuipulle Col d’Aubisquen tien varteen, menetti 30 tonnin painoisen kattonsa heti ensimmäisessä myrskyssä.
**Col d’Aubisque** on Ranskassa ja Keski-Pyreneillä sijaitseva vuorensola, joka sijaitsee kolmisenkymmentä kilometriä etelään Tarbesin ja Paun kaupungeista. Sola on Pyrénées-Atlantiquesin departementissa, joka on osa Akvitanian aluetta.

Sola on kokonaisuudessaan Ranskan alueella ja se on 1 709 metriä merenpinnasta. Solan käännekohta Col du Soulor on idässä ja se mahdollistaa lännessä olevan Ossaun laakson yhteyden Gave de Pauhun idässä pitkin maantietä, joka kulkee cirque de Litorin, Ouzon laakson yläosassa, kautta.*selvennä* Tie on yleensä suljettu liikenteeltä talvisin marras-joulukuusta aina touko-kesäkuuhun saakka.

Urheilutapahtumat
-----------------

Ranskan ympäriajo ja Col d’Aubusque on yhdistetty usein toisiinsa ja sola on osa ympäriajon historiaa. Kilpailun alkuvuosina järjestäjät eivät uskaltaneet uhata vuoristoa, mutta jo vuonna 1910 ajettiin ensimmäinen todellinen vuoristotaival juuri Pyreneillä. Tämän jälkeen Ranskan ympäriajon reitti on kulkenut 69 kertaa (vuoteen 2007 mennessä) solan lävitse, eli enemmän kuin joka toinen vuosi. Sola oli maalipaikkana muun muassa Ranskan ympäriajon 16. etapilla vuonna 2007.

Solaan pääsee nopeimmin ja helpoimmin Eaux-Bonnesin kaupungista, jolloin nousua on keskimäärin 7,5 % kilometrillä.

Lähteet
-------

1. ↑  Katso täydellinen luettelo (Arkistoitu – Internet Archive) tämän solan ja ympäriajon historiasta; sekä Mémoire du cyclisme -sivustolta. Lisäksi Dico du Tour -sivustoilta  (Arkistoitu – Internet Archive) ja  (Arkistoitu – Internet Archive) tietoja solan ja ympäriajon yhteisestä historiasta.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Col d’Aubisque**.
* Täydellinen luettelo pyöräilyn ja solan yhteisestä historiasta (Arkistoitu – Internet Archive)
* Col d'Aubisque
**Teksasinkarjakoira** (*Texas Heeler*) on amerikkalainen koirarotu. Se on levinnyt lähinnä Teksasin alueelle.

Ulkonäkö
--------

Tämä keskikokoinen karjakoira painaa 11–23 kg. Korvat ovat yleensä pystyt, mutta voivat olla myös puolipystyt. Karvapeitteen laatu voi vaihdella, mutta se on yleensä joko lyhyt ja sileä tai keskipitkä. Värivaihtoehdot ovat musta ja marmoroitu (*merle*) valkoisin ja ruosteenruskein merkein. Keskimääräinen säkäkorkeus on 43–61 cm.

Alkuperä
--------

Rotu on australiankarjakoiran, bordercollien ja australianpaimenkoiran risteytys. Sitä jalostetaan lähinnä karjanpaimennuskykyä silmällä pitäen. Vaikka aiemmin sitä pidettiin lähinnä maatiloilla, nykyisin sen kanssa harrastetaan myös mm. agilityä, frisbiitä ja tottelevaisuuskoulutusta.

Lähteet
-------

1. ↑  Renna, Christine Hartnagle. *Herding Dogs.* Kennel Club Books, 2009. ISBN 978-1-59378-730-0

Aiheesta muualla
----------------

* Dog Breed Info

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Texas Heeler
**Sami Pekkala** (s. 12. syyskuuta 1995 Oulu) on suomalainen jääkiekkoilija. Hän on pelipaikaltaan vasen laitahyökkääjä.

Ura
---

### Seuraura

Pekkala on Oulun Kärppien oma kasvatti. Hän toimi kaudella 2010–2011 seuran C-nuorten kapteenina. Pekkala sijoittui 30 maalillaan koko C-nuorten SM-sarjan maalipörssissä toiseksi edellään vain joukkuetoveri Arttu Luusuaniemi. Hän ylsi myös SM-karsinnoissa ja pudotuspeleissä Kärppien sisäisen maalipörssin voittoon, jälkimmäisissä myös jaettuun pistepörssin voittoon. Kaudella 2012–2013 Pekkala toimi Kärppien B-nuorten kapteenina. Kaudella 2013–2014 hän voitti A-nuorten SM-hopeaa. Kaudella 2014–2015 Pekkala oli pudotuspeleissä Kärppien A-nuorten paras pistemies tehoilla 3+3=6.

Kaudella 2015–2016 Pekkala nousi Kärppien A-nuorten varakapteeniksi. Hän oli joukkueen paras pistemies ja jakoi Kärppien sisäisen syöttöpörssin voiton Janne Kuokkasen kanssa pistein 23+31=54. Pekkala nousi kauden aikana myös seuran SM-liigajoukkueeseen. Hän pelasi joukkueessa muutamia harjoitusotteluita ja ensimmäisen sarjaottelunsa 27. elokuuta 2015 Mestarien liigassa saksalaista Krefeld Pinguinea vastaan. Ottelu jäi Pekkalalle kauden ainoaksi CHL:ssä, jossa joukkue voitti hopeaa. SM-liigan kokoonpanoon Pekkala oli merkitty runkosarjan viimeisellä kierroksella 10. maaliskuuta 2016 Pelicansia vastaan, mutta hän ei saanut kuitenkaan peliaikaa. Hän pelasi runkosarjan aikana yhden ottelun lainalla Mestis-joukkue Kajaanin Hokissa ja syötti maalin. Koska Kärpät oli nimennyt Pekkalan ns. nuorten pelaajien listalle, hän siirtyi seuran A-nuorten kauden päätyttyä Hokkiin kesken Mestiksen pudotuspelien. Pekkala pelasi 12 playoff-ottelua ilman tehopisteitä. Joukkue voitti Mestis-hopeaa.

### Maajoukkueura

Pekkala on pelannut kaksi poikien maaottelua.

Muuta
-----

Pekkalan isoveli Tomi on pelannut SM-liigassa, ja hän pelaa nykyään II-divisioonajoukkue Tornion IHC:ssä. Veljesten isä Arto Pekkala toimii Kärppien SM-liigajoukkueen huoltajana.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | Kärpät | SM-liiga | 1 | 0 | 0 | 0 | 0 | – | – | – | – | – |
|  | Hokki | Mestis | 1 | 0 | 1 | 1 | 0 | 12 | 0 | 0 | 0 | 4 |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |
| 1 kausi | yhteensä | Mestis | 1 | 0 | 1 | 1 | 0 | 12 | 0 | 0 | 0 | 4 |

Lähteet
-------

* Sami Pekkala The Internet Hockey Databasessa (englanniksi)
* Sami Pekkala *Elite Prospects*. Everysport Media Group AB.  (englanniksi)

### Viitteet

1. ↑  Pekkala Sami – Oulun Kärpät
2. 1 2 3 4  Sami Pekkala *Elite Prospects*. Everysport Media Group AB.  (englanniksi)
3. ↑  Gamecenter  27.8.2015. CHL.  Arkistoitu 7.2.2016. Viitattu 9.10.2015. (englanniksi)
4. ↑  Ottelutilastot  10.3.2016. Liiga. Viitattu 10.3.2016.
5. ↑  Muutoksia Hokin kokoonpanossa *kainuunsanomat.fi*.  23.3.2016. Alma Media Kustannus Oy.  Arkistoitu 10.4.2016. Viitattu 18.4.2016.
6. ↑  Wilenius, Teemu: Ei Pekkalaa pahempi pelaajaK  *Kaleva Oy*, 17.3.2016, 2016. vsk.
**William Quinn Buckner** (s. 20. elokuuta 1954 Phoenix, Illinois) on yhdysvaltalainen kilpauransa päättänyt koripalloilija ja koripallovalmentaja.

Ura
---

Buckner pelasi yliopistokoripalloa Indianassa vuosina 1972–1976. Hän osallistui NBA:n vuoden 1976 varaustilaisuuteen, jossa Milwaukee Bucks varasi hänet seitsemäntenä pelaajana. Buckner edusti seuraa vuodet 1976–1982. Syyskuussa 1982 hänet kaupattiin Boston Celticsille vaihdossa Dave Cowensiin. Bostonin paidassa Buckner voitti ainoan NBA-mestaruutensa kaudella 1983–1984. Seuraavan kauden jälkeen hänet myytiin Indiana Pacersille, jolloin Boston sai tilalle toisen kierroksen varauksen. Tammikuussa 1986 Buckner irtisanottiin, minkä jälkeen hän ei pelannut enää NBA:ssa.

Pelaajaurallaan Buckner edusti myös Yhdysvaltain koripallomaajoukkuetta. Hän oli mukana vuoden 1974 MM-kilpailuissa MM-kilpailuissa, joissa maa voitti pronssia. Kaksi vuotta myöhemmin hän oli mukana Montrealin olympialaisissa, jolloin Yhdysvallat voitti olympiakultaa.

NBA-uransa jälkeen Buckner piti taukoa ja aloitti Dallas Mavericksin päävalmentajana kaudella 1993–1994. Hänen alaisuudessaan joukkue voitti 13 ja hävisi 69 ottelua.

Lähteet
-------

1. 1 2 3 4  Quinn Buckner Basketball-Reference. Viitattu 21.6.2011. (englanniksi)
2. ↑  SEVENTH WORLD CHAMPIONSHIP -- 1974 USA Basketball.  Arkistoitu 16.7.2010. Viitattu 21.6.2011. (englanniksi)
3. ↑  Games of the XXIst Olympiad -- 1976 USA Basketball.  Arkistoitu 12.8.2010. Viitattu 21.6.2011. (englanniksi)
4. ↑  Quinn Buckner (valmentajana) Basketball-Reference. Viitattu 21.6.2011. (englanniksi)

Aiheesta muualla
----------------

* NBA:n pelaajaprofiili (englanniksi)
* Basketball-Reference (englanniksi)

Yhdysvaltain joukkue – Kesäolympialaiset 1976
4 Ford |
5 Sheppard |
6 Dantley |
7 Davis |
8 Buckner |
9 Grunfeld |
10 Carr |
11 May |
12 Armstrong |
13 LaGarde |
14 Hubbard |
15 Kupchak |
Valmentaja Smith
**KNM Langeland** valmistui Tanskan kuninkaallisen laivaston Lougen-luokan aluksena 1800-luvun alussa. Alus oli Tanskan laivastossa, kunnes se siirrettiin 1814 Norjan laivastolle.

Valmistus
---------

Laivastoarkkitehti Ernst Stiboltin suunnittelema alus tilattiin Dorf Gårdenista Kielistä. Se laskettiin vesille 2. marraskuuta 1808.

Palvelus
--------

### KDM Langeland

*Langeland*, *KDM Lügum* ja *KDM Kiel* kohtasivat 31. heinäkuuta 1811 Britannian kuninkaallisen laivaston 12-tykkinen priki *HMS Brev Dragerenin* (luutnantti Thomas Barker Devon) ja 10-tykkinen kutteri *HMS Algerinen* (luutnantti John Aitkin Blow) Norjan rannikolla. Alivoimaiset brittialukset nostivat purjeet aloittaen paon, jonka aikana kummankin brittialuksen miehistöstä sai surmansa yksi mies ja lisäksi *Brev Dragenin* miehistöstä haavoittui kolme.

### KNM Langeland

Kielin sopimuksen perusteella Norja irtautui Tanskasta, jolloin *Langeland* siirrettiin 1814 Norjan laivastolle. Alus säilytti kuitenkin nimensä.

Lähteet
-------

* James, W. M.: *The Naval History of Great Britain during the French Revolutionary and Napoleonic Wars: Volume 5 - 1808-1811*. Conway Maritime Press, 2002. ISBN 0-85177-909-3. (englanniksi)

### Viitteet

1. ↑  orlogsmuseet.dk - Langeland (Arkistoitu – Internet Archive)
2. ↑  James W. M. s. 345-347
**Kirjovaskiyökkönen** (*Autographa pulchrina*) on varsin yleinen, punertavankirjava keskikesän yöperhoslaji.

Koko ja ulkonäkö
----------------

Etusiipien pohjaväri vaihtelee vaalean punaruskeasta tumman violetinruskeaan ja ne ovat monimutkaisen sävykirjonsa vuoksi levottoman kirjavat. Siiven keskellä on pienehkö, valkoinen, kreikkalaista gamma-kirjainta muistuttava kuvio, joka on useimmiten jakaantunut kahteen erilliseen osaan. Kuvion takaa siipi on pieneltä alueelta ruosteenkellertävä. Munuaistäplän reunus on hopeisen vaalea ja täplä on takareunastaan musta. Sisempi ja ulompi poikkiviiru ovat vaaleanruskeat, gamma-kuviota tummemmat ja ulommassa poikkiviirussa on pieni, terävä mutka sisäänpäin. Aaltoviiru erottuu tummana ja siinä on loivasti kaartuva, hieman w-kirjaimen muotoinen mutka. Siipiripset ovat alapinnalta täplikkäät ja niiden ruskea tyviviiru on hyvin himmeä. Takasiivet ovat tummanharmaat, ulkoreunaa kohti tummenevat ja niiden alapinnalla on viivamaiseksi venynyt keskipilkku. Siipiväli 36–42 mm.

Levinneisyys ja lentoaika
-------------------------

Lajia tavataan laajalla alueella läntisimmästä Euroopasta Japaniin saakka. Suomessa sitä tavataan lähes koko maassa etelärannikolta ainakin Keski-Lappiin saakka. Pohjoisesta havaintoja on kuitenkin huomattavasti etelää vähemmän. Perhoset ovat lennossa yhtenä sukupolvena kesäkuun alkupuolelta elokuulle lennon ollessa huipussaan heinäkuun alussa.

Elinympäristö ja elintavat
--------------------------

Kirjovaskiyökkönen on yleinen laji, joka viihtyy sekä kosteissa että kuivissa ympäristöissä. Rehevien metsien ja metsänreunusten lisäksi se on runsaslukuinen erilaisissa kulttuuriympäristöissä. Perhoset lentävät yöllä ja tulevat valolle. Ne myös käyvät kukilla. Laji talvehtii keskenkasvuisena toukkana ja koteloituu kotelokopan sisään ravintokasvin yhteenpunottujen lehtien väliin.

Ravintokasvi
------------

Toukka elää erilaisilla ruohovartisilla kasveilla.

Lähteet
-------

1. ↑  Svenska fjärilar (ruotsiksi)
2. ↑  ukmoths.org (englanniksi)
3. 1 2 3  Mikkola K & Jalas I: *Suomen perhoset. Yökköset 2.*. Suomen Perhostutkijain Seura. Otava, 1979. ISBN 951-1-04297-1.  s. 204–205
4. 1 2  Norges sommerfugler (norjaksi)
5. ↑  Perhoswiki[vanhentunut linkki]

Aiheesta muualla
----------------

* Laji.fi: Kirjovaskiyökkönen (*Autographa pulchrina*)
* Perhostutkijainseura: Kirjovaskiyökkönen (*Autographa pulchrina*) (Arkistoitu – Internet Archive)
* University of Michigan, Animal Diversity Web (ADW): Autographa pulchrina (englanniksi)
* Pherobase: Semiochemicals of Autographa pulchrina, the Beautiful golden Y (englanniksi)
* Bestimmungshilfe des Lepiforums[vanhentunut linkki] (saksaksi)
* Moths and Butterflies of Europe and North Africa (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q199254
* BioLib: 53386
* BOLD: 86459
* CoL: 92W4Z
* EoL: 546678
* EUNIS: 309374
* Fauna Europaea: 449607
* Fauna Europaea (new): 23db6fb8-2913-4eaf-bcfe-13bfa522bd23
* GBIF: 1792411
* iNaturalist: 460243
* IRMNG: 10312745
* LepIndex: 280551
* LoB: 5585
* NBN: NBNSYS0000006547
* NCBI: 987893

 |

 |
**Quintus Pompeius Aulus** oli roomalainen sotilas ja poliitikko.

Hänet valittiin vuonna 141 eaa. konsuliksi. Pompeius oli tällöin sukunsa ensimmäinen virkamies, eli *homo novus*.

Pompeius osallistui samana vuonna Numantian sotaan Hispaniassa, jossa paikalliset keltiberiheimot olivat nousseet kapinaan roomalaisia vastaan. Hän korvasi komentajana aiemman konsulin Quintus Caecilius Metellus Macedonicuksen, joka oli aiempina vuosina taistellut menestyksekkäästi keltiberejä vastaan mutta epäonnistunut lopulta heidän pääkaupunkinsa Numantian valtaamisessa.

Vahvalla 30 000 jalkaväki- ja 2 000 ratsumiehen konsuliarmeijallaan hän sai muutamia voittoja ja piiritti lopulta Numantian. Mutta kun hänen kokeneet legioonansa korvattiin vastavärvätyillä miehillä, tilanne alkoi kääntyi huomattavasti huonompaan suuntaan. Kaupungin 8 000 miestä käsittänyt varuskunta onnistui torjumaan roomalaiset pitkään ja kylmä talvi verotti Pompeiuksen sotajoukkoa. Pompeius halusi niin kiihkeästi sodan päätökseen, että solmi rauhansopimuksen keltiberien kanssa. Rooman senaatti kuitenkin hylkäsi sopimuksen ja lähetti Marcus Popillius Laenaksen korvaamaan Pompeiuksen.

Vaikka Pompeius ei saavuttanut huomattavaa menestystä Numantiassa, hänet valittiin vuonna 131 eaa. kensoriksi yhdessä Metelluksen kanssa. Hänen poikansa, Quintus Pompeius Rufus toimi myös konsulina vuonna 88 eaa.

Lähteet
-------

* Paavo Castrén & Leena Pietilä-Castrén: *Antiikin käsikirja*. Otava, 2000. ISBN 951-1-12387-4.
* Appianus: Spanish Wars (Arkistoitu – Internet Archive)

### Viitteet

1. 1 2  Castrén, s. 440.
2. ↑  Appianus: *Spanish Wars*, 13. 76
3. ↑  Appianus: *Spanish Wars* 13. 76–79.


|  |  |  |  |
| --- | --- | --- | --- |
|   | Edeltäjä:**Quintus Fabius Maximus Servilianus ja Lucius Caecilius Metellus Calvus** | **Rooman konsuli**Gnaeus Servilius Caepion kanssa vuonna 141 eaa. | Seuraaja:**Gaius Laelius Sapiens ja Quintus Servilius Caepio** |
**KNM Laugen** oli Norjan laivaston Glommen-luokan miinalaiva.

Valmistus
---------

*Pääartikkeli: Glommen-luokka (miinalaiva)*
Alus tilattiin Akers mekaniske verkstadilta Kristianiasta (nykyinen Oslo), missä köli laskettiin telakkanumerolla 391. Alus laskettiin vesille 1918.

Palvelus
--------

*Laugen* oli edelleen palveluksessa 1. meripuolustusalueen 1. miinalaivueessa päällikkönään E. W. Schramm Saksan hyökätessä Norjaan huhtikuussa 1940. Alus antautui 14. huhtikuuta Melsomvikissä sisaraluksensa *KNM Glommenin* kanssa. Saksan laivasto muutti sen ilmatorjunta-alukseksi nimellä *NKi-05*. Se jatkoi edelleen miinalaivana Hafenschutzflotille Narvikissa. Aluksen nimeksi tuli myöhemmin *M22*. Euroopan sotatoimien päättyessä Saksan antauduttua alus palautettiin Norjalle.

Alus palasi Norjan laivastolle vanhalla nimellään, kunnes se poistettiin 1948 palveluksesta. Alus myytiin 1950 Br. Andalle Stavangeriin. Alus myytiin edelleen 1950 Rosenberg mekaniske verkstadille Stavangeriin, joka muutti sen rahtialukseksi nimellä *SS Rosenberg VI*. Alus myytiin romutettavaksi Br. Andalle maaliskuussa 1978, mutta Norjan ilmavoimat lunasti seuraavana vuonna aluksen maalilaivaksi. Se tuhoutui 6. kesäkuuta maalilaivana testattaessa ilmasta maahan ohjuksia Vigdelin ohjusten ampuma-alueella.

Lähteet
-------

* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)
* Abelsen, Frank: *Marinens Fartøyer 1939-1945 og Deres Skjebne - Norwegian Naval Ships 1939–1945*. Oslo: Sten Stenersen og Bjørn Olsen, 1986. ISBN 82-7046-050-8. (norjaksi)/(englanniksi)

### Viitteet

1. 1 2 3  Abelsen, Frank s. 143
2. ↑  Conway's 1922-1946 s. 379
**Simone Pepe** (s. 30. elokuuta 1983) on italialainen jalkapalloilija, joka pelasi laitahyökkääjänä ja edusti pääsarjatasolla useita italialaisseuroja, muun muassa Udinesea ja Juventusta. Pepe on syntynyt Albano Lazialessa, kunnassa joka sijaitsee lähellä Roomaa.

Pelaajaura
----------

### Seurajoukkueura

Pepe aloitti ammattilaisuransa kasvattajaseurassaan AS Romassa. Roomassa vuosina 2001–2003 hänet vuokrattiin Serie B -joukkue Calcio Leccoon ja Teramo Calcioon. 2003 hän kuitenkin siirtyi silloiseen Serie B -joukkueeseen Palermoon, joka sijoittui Serie B:n ensimmäiseksi ja nousi sarjaporrasra ylemmäs Serie A:han. Palermossa kuitenkin miellettiin niin, että Pepe ei ollut vielä valmis Serie A -debyttiin, niinpä hänet vuokrattiin 2004 Piacenza Calcioon, Serie B:hen. Piacenzassa Pepe ampui 12 maalia ja kesällä 2005 Palermon tähtihyökkääjä Luca Toni siirtyi Fiorentinaan, joka aukaisi Pepelle näyttöpaikan.

Talven siirtoikkunan aikoihin Palermo vaihtoi Pepen yhdessä Nicola Santonin ja Salvatore Masiellon kanssa Udinesen David Di Micheleen. Kaudeksi 2006–2007 hänet kuitenkin vuokrattiin jälleen Serie B:hen, nyt Cagliariin, sillä Udinesen riveihin palasi maailmanmestaruuskilpailuissa 2006 loistanut Asamoah Gyan. 2006 marraskuussa Pepe pääsi vihdoin ampumaan ensimmäisen Serie A -maalinsa, edellistä seuraansa Palermoa vastaan viimeisellä minuutilla. Gyanin loukkaantuessa ja jättäessä Udinesen, Pepe solmi jatkosopimuksen Udinesen kanssa kesään 2012.

Kesäkuussa 2010 Pepe kuitenkin siirtyi lainasopimuksella Juventukseen. Juventus osti Pepen 7,5 miljoonalla eurolla kesäkuussa 2011.

### Maajoukkueura

Pepe on pelannut Italian maajoukkueessa vuodesta 2008 lähtien, mutta hän on edustanut myös junioritasolla Italiaa U-17, U-19 ja U-21 tasoilla. Pepe oli osa Italian alle 21-vuotiaiden joukkuetta vuoden 2006 U-21 EM-kisoissa, mutta ei päässyt pelaamaan. Lokakuussa 2008 Pepe teki debyyttinsä Italian A-maajoukkueessa, 2010 MM-kilpailuiden karsinnoissa Bulgariaa vastaan.

Lähteet
-------

1. ↑  Juventus announce signing of Alessandro Matri, Marco Motta, Simone Pepe and Fabio Quagliarella goal.com. Viitattu 3.12.2011. (englanniksi)

Aiheesta muualla
----------------

* Pepe FIGC sivustolla (Arkistoitu – Internet Archive)
* Pepe FIFA sivustolla (Arkistoitu – Internet Archive)

  

Italian joukkue – Maanosaliittojen cup 2009
1 Buffon |
2 Santon |
3 Grosso |
4 Chiellini |
5 Cannavaro |
6 Legrottaglie |
7 Pepe |
8 Gattuso |
9 Toni |
10 De Rossi |
11 Gilardino |
12 De Sanctis |
13 Gamberini |
14 Amelia |
15 Iaquinta |
16 Camoranesi |
17 Rossi |
18 Palombo |
19 Zambrotta |
20 Montolivo |
21 Pirlo |
22 Dossena |
23 Quagliarella |
Valmentaja Lippi

Italian joukkue – Jalkapallon MM-kilpailut 2010
1 Buffon |
2 Maggio |
3 Criscito |
4 Chiellini |
5 Cannavaro |
6 De Rossi |
7 Pepe |
8 Gattuso |
9 Iaquinta |
10 Di Natale |
11 Gilardino |
12 Marchetti |
13 Bocchetti |
14 De Sanctis |
15 Marchisio |
16 Camoranesi |
17 Palombo |
18 Quagliarella |
19 Zambrotta |
20 Pazzini |
21 Pirlo |
22 Montolivo |
23 Bonucci |
Valmentaja Lippi
**Simone Origone** (s. 8. marraskuuta 1979 Aosta) on italialainen nopeuslaskija. Hän edustaa SC Azzurri del Cervino ASD -seuraa. Origone on yksi lajinsa historian menestyneimmistä urheilijoista.

Ura
---

Origone on saavuttanut urallaan viisi nopeuslaskun MM-kultaa vuosilta 2005, 2007, 2009, 2011 ja 2013. MM-hopeaa hänellä on vuodelta 2015. Origone on voittanut maailmancupin kokonaiskilpailun kahdeksasti vuosina 2004-2007, 2009-2011 ja 2013. Hänellä on myös 29 maailmancupin osakilpailuvoittoa ja yhteensä 57 palkintosijaa. 

Origone teki ensimmäisen nopeuslaskun maailmanennätyksensä huhtikuussa 2006. Hän teki uuden nopeuslaskun maailmanennätyksen huhtikuussa 2015 Varsin hiihtokeskuksessa. Origone kulki rinnettä parhaimmillaan 252,632 kilometrin tuntivauhtia. Näin ollen Simone Origone oli maailman nopeimmin liikkuva henkilö, kunnes hänen veljensä Ivan Origone otti ykkössijan seuraavana vuonna 254,958 km/h nopeudella.

Lähteet
-------

1. 1 2 3 4 5  Simone Origone Kansainvälinen hiihtoliitto (FIS).  (englanniksi)
2. 1 2
3. 1 2   (Arkistoitu – Internet Archive)
4. ↑  Speed skiing: too fast for the Olympics *Financial Times*.  9.2.2018. Viitattu 6.6.2022.
**Opintokeskus** on yksityinen aikuisoppilaitos, joka toimii vapaan sivistystyön kentällä. Opintokeskuksen taustajärjestö voi olla puolue, ammattiliitto tai sitoutumaton kansalaisjärjestö.

Opintokeskuksen koulutukset kumpuavat taustajärjestöjen tarpeista ja intresseistä. Koulutus voi olla kurssimuotoista tai opintokerhoja. Opintokeskukset edistävät elin­ikäistä oppimista, aktiivista kansalaisuutta ja hyvinvointia sekä demokratian ja kansalais­yhteis­kunnan toimintaa.

Suomessa on 11 opintokeskusta, joiden koulutuksiin osallistuu vuosittain yli 350 000 ihmistä. Opintokeskukset ovat järjestäytyneet ja niiden etua valvoo Opintokeskukset ry.

Opintokeskukset
---------------

* Agricola-opintokeskus (entinen Kirkkopalvelujen opintokeskus)
* Demokraattinen Sivistysliitto
* KANSIO
* KSL-opintokeskus
* MSL-opintokeskus
* Opintokeskus Sivis (entinen OK-opintokeskus)
* Opintokeskus Pekasus
* Svenska studiecentralen
* TJS Opintokeskus
* TSL-opintokeskus
* Vihreä Sivistys- ja Opintokeskus Visio
* Sivistysliitto ja Opintokeskus Kansalaisfoorumi

Lähde

Lähteet
-------

1. ↑  Opintokeskukset.fi *opintokeskukset.fi*. Viitattu 26.7.2015.
2. ↑  Opintokeskukset *Opintokeskukset.fi*. Viitattu 18.10.2016.

Aiheesta muualla
----------------

* Opintokeskusten sivusto
**KNM Monbretia** (viirinumero K208) oli Norjan laivaston Flower-luokan korvetti toisessa maailmansodassa. Alus oli alun perin Britannian kuninkaallisen laivaston *HMS Monbretia*.

Valmistus
---------

*Pääartikkeli: Flower-luokka (korvetti)*
Alus tilattiin 28. kesäkuuta 1940 Paisleysta Fleming and Fergusonilta, missä köli laskettiin 16. marraskuuta 1940. Alus laskettiin vesille 27. toukokuuta 1941 ja valmistui 29. syyskuuta.

Palvelus
--------

Yksi kolmesta Saksan laivaston sukellusveneen *U-262:n* laukaisemasta torpedosta osui 18. marraskuuta 1942 *Monbretian* keulaan, kun alus oli tutkimassa tutkahavaintoaan. Osuma teki suuren reiän aluksen keulaan ja räjäytti nelituumaisen kranaatit, jolloin aluksen kansi vääntyi pahoin. Sirpaleet surmasivat kolme miestä.

Aluksen päällikkö Halvor Søiland antoi käskyn jättää laivan. Kaksi venettä ehdittiin laskea veteen ennen kattilahuoneeseen osunutta toista torpedoa, joka katkaisi aluksen. *KNM Potentilla* pelasti 20 uponneen aluksen eloonjäänyttä veneistä sekä viisi muuta tilapäisvälineiltä. Osa pelastetuista oli pahoin haavoittuneita ja kaksi kuolikin vielä samana päivänä vammoihin. Aluksen mukana sai surmansa 40 norjalaista ja kahdeksan brittiläistä merimiestä.

Lähteet
-------

* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Preston, Antony & Raven, Alan: *Flower Class Corvettes*. Lontoo, UK: Arms and Armour Press, 1982. ISBN 0-85368-559-2. (englanniksi)
* Friedman, Norman: *British Destroyers & Frigates – The Second World War and After*. Barnsley, Englanti: Seaforth Publishing, 2008. ISBN 978-1-84832-015-4. (englanniksi)

### Viitteet

1. ↑  Friedman, Norman s. 341
2. 1 2  Uboat.net – HNoMS Monbretia
**Suunnistuksen Euroopan-mestaruuskilpailut 2021** järjestettiin 13.–16. toukokuuta Sveitsin Neuchâtelissa. Sekä miehet että naiset kilpailivat sprintissä ja pudotussprintissä, ja lisäksi ohjelmaan kuului sekajoukkueiden sprinttiviesti. Sveitsi voitti sprinttiviestin, Ruotsin Tove Alexandersson naisten sprintin ja pudotussprintin ja Emil Svensk miesten sprintin sekä Sveitsin Matthias Kyburz miesten pudotussprintin.

Euroopan-mestaruuskilpailut oli alun perin tarkoitus järjestää Venäjällä, mutta kilpailut peruttiin rahoitusvaikeuksien vuoksi. Suunnistuksen vuoden 2021 maailmancupin ensimmäinen tapahtuma sai peruutuksen seurauksena myös EM-kilpailun aseman.

Lähteet
-------

1. ↑  IOF Eventor - Event information: Orienteering World Cup Round 1 with European Orienteering Championships 2021 *eventor.orienteering.org*. Viitattu 19.5.2021. (englanniksi)
2. ↑  Niemeläinen, Jonne: Suunnistuksen sprinttimatkojen MM-kisat peruttu, myös ensi vuoden Venäjän EM-kisat kokivat tylyn kohtalon *yle.fi*. Viitattu 20.5.2021.
3. ↑  European Orienteering Championships 2021 will be in Switzerland | International Orienteering Federation *orienteering.sport*. Viitattu 20.5.2021. (englanniksi)
**Australianhirvikoira** (*Australian Staghound*) on australialainen koirarotu. Mikään kenneljärjestö ei ole tunnustanut sitä virallisesti.

Ulkonäkö
--------

Australianhirvikoira vastaa Ison-Britannian lurcheria. Se on karkeakarvainen.

Alkuperä
--------

Rotu polveutuu englanninvinttikoirasta ja skotlanninhirvikoirasta jotka eurooppalaiset uudisasukkaat toivat Australiaan. Se on amerikanhirvikoiran kaukainen sukulainen, mutta sillä on erillinen australialainen sukulinja. Sitä on käytetty metsästykseen 1700-luvun lopusta lähtien, erityisesti jäljestykseen ja näön avulla metsästämiseen.

Katso myös
----------

* Irlanninsusikoira
* Lurcher

Lähteet
-------

1. ↑  Villisikakoirat

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Australian Staghound 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Australialaiset koirarodut |
| --- |
|  |
| FCI | 
* Australiankarjakoira
* Australiankelpie
* Australianterrieri
* Australian töpöhäntäinen karjakoira
* Silkkiterrieri

 |
|  |
| Muut SKL:n (ja ANKC:n) hyväksymät | 
* Tenterfieldinterrieri

 |
|  |
| Harvinaiset | 
* Australianbandogge
* Australianbulldoggi
* Australianhirvikoira
* Australianvinttikoira
* Barb
* Bull arab
* Koolie
* Pardogge
* Strathdoon dingo killer

 |

 |
**George Frederick William De Relwyskow** (18. kesäkuuta 1887 Kensington, Lontoo – 9. marraskuuta 1943 Burma) oli brittiläinen painija.

Lontoon Kensingtonissa valkovenäläiseen perheeseen syntynyt George de Relwyskow voitti 21-vuotiaana olympiakultaa 1908 Lontoon olympialaisissa vapaapainin 66,6 kilogramman painoluokassa. Samoissa kisoissa hän lisäksi sijoittui hopealle 73 kilogramman painoluokassa.

Joidenkin lähteiden mukaan De Relwyskow toimi ensimmäisen maailmansodan aikaan Britannian armeijan lähitaistelukouluttajana. Sodan jälkeen hän jatkoi painiuraansa ja julkaisi teoksen *My Simple Way to Health*, jossa hän kertoo harjoitusmetodeistaan. Toiseen maailmansotaan hän osallistui vapaaehtoisena, ja toimi aseettoman taistelun kouluttajana muun muassa Kanadassa erityiskoulutusyksikössä. Hän kuitenkin kaipasi toimintaa ja tahtoi taistelutilanteisiin. Palattuaan Britanniaan hänet lähetettiin Kaukoitään, jossa hän kuoli sotilastehtävissä.

Lähteet
-------

* George de Relwyskow FILA:n tietokannassa
*
**Kylmäketjulla** tarkoitetaan elintarvikkeiden kuljettamista ja säilyttämistä niin, että ne pidetään koko ajan tiettyjä lämpötilarajoja kylmemmässä tilassa. Muun muassa lihan tuoreus pyritään takaamaan katkeamattomalla kylmäketjulla, joka alkaa teurastamolta ja päättyy kuluttajan jääkaappiin. Kylmäketjussa lihan lämpötila ei saa lain mukaan nousta missään vaiheessa yli 6–7 °C. Tässä lämpötilassa esimerkiksi jauhelihan sisältämä mikrobimäärä kaksinkertaistuu noin kuudessa tunnissa, joten käytännössä suositellaankin selvästi alempia säilytyslämpötiloja (2–4 °C).

Lähteet
-------

* Ruokavirasto: Elintarvikkeiden säilytyslämpötiloista kotikeittiössä

Aiheesta muualla
----------------

* Ruokavirasto: Elintarvikkeiden säilyttäminen (Arkistoitu – Internet Archive)
* Ruokavirasto: Elintarvikkeiden vastaanotto
* Taina Niskanen: Ruokamyrkytysten ehkäisy, kirjassa H. Mussalo-Rauhamaa, W. Paile, J. Tuomisto, H. S. Vuorinen, Ympäristöterveys, Kustannus Oy Duodecim 2007, ss. 68-70. ISBN 978-951-656-161-8.
**Suu-urut** (myös **Seng**, **Sheng** tai **Shō**) on kaikkien aikojen ensimmäinen vapaalehdykkäsoitin, joka on ollut käytössä erityisesti Kiinassa, Japanissa, Koreassa, Indokiinassa ja Indonesiassa.

Toimintaperiaate
----------------

Suu-urut koostuvat 1-36:sta bambuputkesta, jotka voidaan sitoa nipuksi, kehäksi tai riveittäin. Putket on kiinnitetty puiseen tai kalebassista tehtyyn ilmakammioon.

Putkissa on bambuinen tai metallinen vapaalehdykkäkieli, kiinnitettynä putken seinässä olevaan kehykseen putken ilmakammion sisällä. Putkissa on heti ilmakammion yläpuolella sormiaukko, jota soittaja käyttää säädelläkseen lehdykkäkielen ilmanpainetta. Soittaja puhaltaa suukappaleeseen, josta ilma johdetaan ilmakammioon. Soitin toimii sekä sisään- että uloshengityksellä, joka saa ne lehdykät värähtelemään, joiden sormiaukot ovat peitettynä. Kielten viritystä säädellään vahanpalasilla, joita kiinnitetään lehdykän vapaaseen päähän.

Historia
--------

Kiinalaiset legendat kertovat suu-urkujen eli chengin syntyneen jo noin 3000 eaa. jolloin keisari Huang Tin kerrotaan lähettäneen korkeasti oppineen Ling Lunin läntisille vuorille, jotta hän kykenisi saamaan aikaan feeniks-linnun laulun. Ling palasi cheng-instrumentin kanssa, joka tunnetaan ensimmäisenä vapaalehdykkäsoittimena kautta aikojen.

Historiallisesti soitin tunnetaan Kiinasta jo 1500-luvulta eaa.. Kiinasta se levisi Indokiinaan 400-luvulla eaa. ja Japaniin 700-luvulla. Venäjälle instrumentti levisi 900–1200-luvuilla tataarien keskuudessa, josta se löysi tiensä edelleen Eurooppaan. Euroopassa soittimesta löytyy ensimmäisiä kuvauksia 1600-luvulta. Soittimen kerrotaan olleen suosiossa 1700-luvun puolivälissä muun muassa Pietarissa, jossa Johann Wilde oli tehnyt sitä erityisesti tunnetuksi seurapiireissä.

Suu-urut ovat antaneet sysäyksen sekä harmonikan että harmonin kehittämiseen.

Lähteet
-------

1. 1 2 3 4 5 6  *Suuri Musiikkitietosanakirja 6 Seg-Ö*, s. 104. Helsinki: Weilin + Göös ja Otava, 1992. ISBN 951-35-4730-2.
2. ↑  The accordion and its history *www.accordions.com*. accordions.com. Viitattu 20. maaliskuuta 2008. (englanniksi)
3. ↑  Bayan, a Russian Folk Music Instrument *Russia InfoCentre*.  2. elokuuta 2007. Viitattu 20. maaliskuuta 2008. (englanniksi)
4. ↑  Henry Doktorski: The Classical Bayan *www.ksanti.net/free-reed/history*.  1998. Viitattu 21. maaliskuuta 2008. (englanniksi)